Na temelju članka 35. Zakona o vlasništvu i drugim stvarnim pravima (Narodne novine 91/96, 68/98, 137/99, 22/00, 73/00., 129/00, 141/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 35. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 62. st. 1. Zakona o komunalnom gospodarstvu (Narodne novine 68/18,110/18 i 32/20) i članka 37. Statuta Grada Šibenika (Službeni glasnik Grada Šibenika, broj: 2/21), Gradsko vijeće Grada Šibenika, na \_\_\_ sjednici od \_\_\_\_\_\_\_\_\_\_\_ dana, donosi

**ODLUKU**

**o ukidanju statusa javnog dobra u općoj uporabi za čest.br. 1401/12 K.O. Šibenik**

Članak 1.

Utvrđuje se da nekretnina označene kao čest.br. 1401/12 K.O. Šibenik, kultura: put, površine 26 m2, više nije u funkciji javnog dobra, nerazvrstane ceste, te se predmetnoj nekretnini ukida status javnog dobra – nerazvrstane ceste.

Članak 2.

Ova odluka stupa na snagu osmi dan od dana objave u „Službenom glasniku Grada Šibenika“.

KLASA: 944-01/23-01/34

URBROJ: 2182-1-07/1-24-2

Šibenik, \_\_\_\_\_\_\_\_\_\_\_\_\_\_\_2024. godine

 **GRADSKO VIJEĆE GRADA ŠIBENIKA**

PREDSJEDNIK GRADSKOG VIJEĆA

dr.sc. Dragan Zlatović

**Obrazloženje**

 Predmetna čestica kojoj se ukida status javnog dobra u naravi predstavlja put, Staru cestu, kao dio ulice Sedmog kontinenta, a kojoj je prestala funkcija nerazvrstane ceste te sada predstavlja dio dvorišta (prilog: fotografija).

 Sukladno čl. 62. st. 1 i 2. Zakona o komunalnom gospodarstvu predstavničko tijelo jedinice lokalne samouprave donosi odluku o ukidanje statusa javnog dobra ukoliko je prestala potreba za njegovim korištenjem.

 Slijedom navedenog, budući da predmetni dio nekretnine više ne predstavlja javno dobro, predlaže se donošenje odluke o ukidanju statusa javnog dobra na predmetnoj čestici kako je to opisano u dispozitivu odluke.